હું એવું માનું છું કે એ લોકોને સારી રીતે ખબર છે કે તેઓ મારી પાસેથી શું કરાવી શકે છે. હું દર્શકોને ધન્યવાદ આપવા માગું છું, કારણ કે હવે તેઓ નક્કી કરવા લાગ્યા છે કે તેમને શું જોવું છે? તેમને સારી અને નવી વાર્તાઓની શોધ રહેતી હોય છે. દર્શકો એવી આશા રાખે છે કે સારી ફિલ્મો બનાવો નહીંતર અમે ફિલ્મો જોવા નહીં આવીએ. ટેલિવિઝન, ઈન્ટરનેટ-મોબાઈલના માધ્યમ પર અનેક પ્રકારનું મનોરંજન ઉપલબ્ધ છે. દુનિયાના કોઈ પણ દેશની ફિલ્મ જોવી હવે આસાન બની છે. હવે અમારા માટે એ મોટો પડકાર છે કે દર્શકોને બેડરૂમમાંથી બહાર કાઢીને થિયેટર સુધી કેવી રીતે લાવવા.”